На палетку пад Грабавам працаваў збожжаўборачны камбайн. У размове з механізатарамі члены мабільнай групы даведаліся, што з арганізацыяй жніва ў гаспадарцы ёсць праблемы. Па-першае, камбайны не суправаджаюцца ніякай цыстэрнай з вадой. Такая ж сітуацыя і з медыцынскімі аптэчкамі: іх механізатарам проста не выдалі. Няма ў пуцявым лісце адзнакі аб праходжанні медагляду, таму што сам медагляд, у прынцыпе, не праводзіцца, бо няма і алкатэстэра. Што тут казаць пра падвоз пітной вады і элементарныя душавыя – стварэнне камфорту ў гаспадарцы таксама пад вялікім пытаннем.